Diari Oficial de la Generalitat Valenciana


Sumari del DOGV 4926, del 18-01-2005 (2005/358)

ACORD de 14 de gener de 2005, del Consell de la Generalitat, pel qual es modifiquen els estatuts socials de la mercantil Projecte Cultural de Castelló, SA.
-----------------------------------------------------------------------------------------------------------------------------------------------------------

### Dades del document

Número de DOGV
:   4926

Data del DOGV
:   18-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/358


Data del document
:   14-01-2005

Organisme emissor
:   Projecte Cultural de Castelló, SA

Tipus de document
:   Acord

Anàlisi jurídica

 Descriptors 

:   * legislació
    * empresa pública
    * reglament intern

ACORD de 14 de gener de 2005, del Consell de la Generalitat, pel qual es modifiquen els estatuts socials de la mercantil Projecte Cultural de Castelló, SA. [2005/F358]
  
El Consell de la Generalitat, en la reunió del dia 14 de gener de 2005, va adoptar l'acord següent:
  
Per mitjà del Decret 203/1997, d'1 de juliol, el Consell de la Generalitat va crear la societat Projecte Cultural de Castelló, SA, com a empresa pública de la Generalitat.
  
L'article 144 del Text Refós de la Llei de Societats Anònimes, aprovat pel Reial Decret Legislatiu 1.564/1989, de 22 de desembre, establix que la modificació dels estatuts correspon acordar-la a la Junta General d'Accionistes.
  
La Generalitat és l'únic soci de la mercantil Projecte Cultural de Castelló, SA, per la qual cosa correspon al Consell de la Generalitat, constituït en Junta General Universal d'Accionistes, l'adopció de l'acord de modificació dels estatuts de la societat.
  
Per tot això, el Consell de la Generalitat, constituït en Junta General d'Accionistes, amb el caràcter d'universal, de la societat Projecte Cultural de Castelló, SA, accepta, per unanimitat, els següents punts de l'orde del dia de la reunió:
  
1r. Modificació dels articles 11.4, 13.2, 14.5, 14.6 i 15, així com del títol IV dels estatuts de la societat.
  
2n. Autorització al president i al secretari del Consell d'Administració per a la protocol·lització i inscripció registral de l'acord que s'adopte.
  
3r. Autorització al secretari del Consell d'Administració per a certificar el contingut de l'acta de la present Junta Universal d'Accionistes.
  
Com que es tracta d'una empresa pública de la Generalitat, i esta és el seu únic soci, es troben presents tots els membres de la societat.
  
Després de l'oportuna deliberació i no existint intervencions de què se sol·licite constància, el Consell de la Generalitat, com a Junta Universal d'Accionistes de la societat Projecte Cultural de Castelló, SA,
  
ACORDA
  
Primer
  
Modificar els apartats dels articles dels estatuts socials que se citen a continuació, i que quedaran redactats tal com s'indica:
  
- Article 11.4: «El director executiu de la societat podrà assistir a les sessions del Consell d'Administració, amb veu però sense vot».
  
- Article 13.2.c): «Designar un conseller delegat».
  
- Article 13.2.d): «Conferir apoderaments especials per a casos concrets sense limitació temporal».
  
- Article 14.5: «Decidir en totes aquelles qüestions no reservades a la junta general, al consell, ni al director executiu».
  
- Article 14.6: «Proposar al Consell d'Administració la designació del conseller delegat, i el nomenament i separació del director executiu de la societat, així com la seua retribució».
  
- Article 15: «El director executiu serà designat pel Consell d'Administració, el qual, reservant-se les facultats necessàries per a assegurar el govern de la societat, li assignarà l'exercici d'aquelles facultats de gestió que estime convenients, dins dels límits i d'acord amb les directrius assenyalades pel mateix consell».
  
- El títol IV passa a denominar-se «Del director executiu».
  
Segon
  
Facultar expressament el president i el secretari del Consell d'Administració de la societat, perquè qualsevol d'ells, solidàriament i indistintament, comparega davant de notari i eleve a públic, si és el cas, l'anterior acord, declarant-lo executat i realitzant les manifestacions necessàries a l'efecte. Se'ls faculta, així mateix, per a atorgar escriptures de rectificació o esmena de l'elevació a públic de l'acord social, així com realitzar totes les gestions necessàries per a la seua inscripció en el Registre Mercantil.
  
Tercer
  
Autoritzar el secretari del Consell d'Administració per a certificar el contingut de l'acta de la present Junta Universal d'Accionistes.
  
Estos acords es transcriuen literalment.
  
No havent-se debatut més assumptes que els ressenyats en l'orde del dia, s'aprova, per unanimitat, l'acta corresponent a la present reunió de la Junta Universal d'Accionistes de la mercantil Projecte Cultural de Castelló, SA.
  
València, 14 de gener de 2005
  
El vicepresident i secretari del Consell de la Generalitat,